கேள்வி: உத்தரகோசமங்கை மங்களநாதர் கோயில் - வரலாறு பற்றி நீங்கள் என்ன அறிந்துள்ளீர்கள்?
பதில்: உலகத்தில் முதல் சிவன் கோவில் இந்த உத்திரகோசமங்கை தான். கடவுள் சிவபெருமானின் சொந்த ஊர் இந்த உத்திரகோசமங்கை தான் என்று மாணிக்கவாசகர் எழுதிய திருவாசகத்தில் குறிப்புகள் உள்ளது. மாணிக்கவாசகர் எழுதிய திருவாசகத்திலிருந்து வரும் இந்த பாடல் " தென்னாடுடைய சிவனே போற்றி என்னாட்டவர்கும் இறைவா போற்றி " இந்த பாடலுக்கு என்ன அர்த்தம் என்றால் " தென் நாட்டைச் சேர்ந்த சிவன் வாழ்க மற்றும் அனைத்து நாட்டு மக்களுக்கும் கடவுளானவனே வாழ்க " என்று அர்த்தம் ஆகும். இது தமிழர்களின் சிவபெருமானிடம் இருந்த வலுவான பாசத்தை உணர்த்துகிறது. அவர் முதலில் தங்களுக்கு சொந்தமாணவர். பின்னர் தான் உலகில் பிற பகுதிகளுக்குச் சொந்தமாணவர் என்று அவர்கள் நம்புகின்றனர்.
கேள்வி: உத்தரகோசமங்கை மங்களநாதர் கோயில் - அமைவிடம் குறித்து விரிவாக சொல்லுங்கள்.
பதில்: விக்கிமேப்பியா [http://wikimapia.org/#lat=9.3160469&lon=78.7380454&z=19&l=0&m=b&v=8 இணையதள வரைபடம்] * மதுரை - மண்டபம் சாலையில் இராமநாதபுரம் மேற்கே 10 கி.மீ. * பரமக்குடி கிழக்கே 32 கி.மீ.
கேள்வி: உத்தரகோசமங்கை மங்களநாதர் கோயில் - சிறப்பு குறித்து விரிவாக சொல்லுங்கள்.
பதில்: இவ்வூர்க் கோயிலிலுள்ள சிவனைத் திருவாசகம் 38 இடங்களில் குறிப்பிடும்‌ அளவுக்குப் பெருமை வாய்ந்த திருவாசகத் திருத்தலங்கள் ஒன்றாகத் திகழ்கிறது.வீ. ஜெயபால், சைவ நால்வரால் பாடல் பெற்ற திருத்தலங்கள், திருவாசகத் தலங்கள், சைவ சித்தாந்த ஆய்வு மையம், 28, அம்மையப்பா இல்லம், சீனிவாசபுரம் விரிவாக்கம், தஞ்சாவூர் 613 009, டிசம்பர் 2014, ப.10 தேவாரப் பாடல்கள் இதனைப் பாடவில்லை. இக்கோயிலின் தலமரம் இலந்தை. இம்மரம் 3000 ஆண்டுகள் பழைமையானதாகக் கருதப்படுகிறது. ‘இலவந்திகை’ என்னும் சொல்லே மருவி ‘இலந்தை’ எனக் கருதுகின்றனர். இதனால் சங்ககால ‘இலவந்திகைப்பள்ளி’ இக்கால உத்தரகோசமங்கை எனக் கருதுகின்றனர். இவ்வூர் சிவனுக்கு வழிபாட்டுக்கு உரியதல்லாமல் போன தாழம்பூவும் சாற்றப்படுகிறது. மண்டோதரி இவ்வூர் இறைவனை வழிபட்டு இராவணன்க் கணவனாகப் பெற்றதாக ஒரு கதை உண்டு./
கேள்வி: உத்தரகோசமங்கை மங்களநாதர் கோயில் - கோயில் அமைப்பு பற்றி தகவல் சொல்.
பதில்: இக்கோயிலில் மங்களநாதர் சுவாமி, மங்களேஸ்வரி அம்மன் சன்னதிகளும், நடராஜர், சுயம்புலிங்கம், பைரவர், தட்சிணாமூர்த்தி, சண்டிகேஸ்வரர், பாலபைரவர் துணைக்கோயில்களும் உள்ளன. இங்கு கோவிலின் உள்ளே அக்னி தீர்த்தக் கோயில் குளம் உள்ளது. கோயிலின் வெளியே பிரம்ம தீர்த்தக் குளம் உள்ளது. இக்கோயிலில் ஏழு நிலை கொண்ட அரசகோபுரம் உட்பட மொத்தம் ஐந்து கோபுரங்கள் உள்ளன. உட்பிரகாரம் நுழையும் பொழுது அழகிய வேலைப்பாடுகளுடன் காணப்படும் யாழிகளில் இரண்டு யாளிகள் வாயில் கல்லால் ஆன பந்தைக் கொண்டுள்ளன. கையை நுழைத்து, இந்தப் பந்தை நகர்த்த முடியும். File:Yaali with ball Uthirakosamangai.JPG இக்கோயில் முதன்மைத் திருக்கோயில் என்ற வகைப்பாட்டில் இந்து சமய அறநிலையத் துறையின் கட்டுப்பாட்டில் உள்ளது. மரபுவழி அறங்காவலர்களால் நிர்வகிக்கப்படுகிறது.
கேள்வி: உத்தரகோசமங்கை மங்களநாதர் கோயில் - பூசைகள் பற்றி தகவல் சொல்.
பதில்: இக்கோயிலில் காரணாகமம் முறைப்படி வழிபாடு நடக்கிறது. சித்திரை, மார்கழி மாதம் 8ம் நாள் திருக்கல்யாணம், 9ம் நாள் தேர்விழா, மார்கழி மாதம் ஆருத்ரா தரிசனம் (திருவாதிரை) முக்கிய திருவிழாவாக நடைபெறுகிறது. மார்கழித் திருவாதிரையில் அன்று ஒரு நாள் மட்டுமே நடராசர் சந்தனக்காப்பு முழுவதும் களையப்பட்டு, இரவு நீராட்டுகள் நடைபெறுகின்றன. சித்திரை மாதம் சித்திரைத் தேரோட்டம் நடைபெறுகிறது. காரணாகமம் முறைப்படி வழிபாடு நடத்தப்படுகிறது. இந்தக் கோயில் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் வழிபடுவதற்காகத் திறந்திருக்கும்.